Lav et referat af nedenstående tekst:

Tekst:
Nordjylland har i disse dage besøg af en særlig gæst. For i forbindelse med Bastilledagen, Frankrigs nationaldag, er det en tradition, at den franske ambassadør i Danmark besøger Skagen. Og i år er ingen undtagelse. Men denne gang bliver der udforsket mere af Nordjylland end tidligere. - Jeg synes virkelig, Nordjylland kan meget, der er så mange flotte steder, siger Christophe Parisot, der er fransk ambassadør i Danmark. Hans ophold i det nordjyske varer tre dage. Første stop er Voergaard Slot, hvor der er flere udstillinger, der appellerer til franskmanden. -  Der er så meget fransk her på Voergaard, at jeg næsten føler mig helt hjemme, siger han. Forkærlighed for Frankrig Det er Anker Laden-Andersen, der har stået for at planlægge ambassadørens tur rundt i Nordjylland. Han er fransk konsul i Aalborg, fordi han har en stor passion for Europa og i særdeleshed Frankrig. Ifølge ham, er det vigtigt at vise den franske ambassadør alle de små skjulte perler, der findes i det nordjyske. Derfor byder de næste par dage også på besøg på Skagen Kunstmuseer og på verdensballet ved Den Tilsandede Kirke i Skagen. - Det er vigtigt for hele Nordjylland, at han har lyst til at bruge tre dage heroppe. Det er en meget stor ære og en rigtig god ting i forhold til at promovere os, siger Anker Laden-Andersen. Christophe Parisot er ikke kommet alene. Han har taget sin familie med på forretningsrejsen. Og det sender et særligt signal, mener Anker Laden-Andersen. - Der er en stor signalværdi i det, og ikke kun erhvervsmæssigt. Men det viser nemlig en lidt anden og samtidig meget god side af ambassadøren, siger han. Ikke kun fornøjelser Men det er ikke kun smukke nordjyske museer og ballet, Christophe Parisot skal bruge sine tre dage på. Der er også fokus på forretning og samarbejde. - Det giver så god mening at være her, fordi der også er store økonomiske interesser mellem Frankrig og Nordjylland, siger han. Og spørger man ham, hvad der er det bedste ved turen, så er svaret klart: - Det hele er spændende her i Nordjylland. Men jeg glæder mig allermest til at opleve Skagen, og der, hvor de to have mødes, siger Christophe Parisot og fortsætter: - Jeg har hørt, det skulle være noget af det smukkeste. Efter de tre dages eventyr i Nordjylland vender ambassadøren atter tilbage til den franske ambassade i København. Se indslaget om ambassadørens besøg i Nordjylland herunder.

Referat:
Den franske ambassadør i Danmark har valgt at bruge tre dage i det nordjyske.